નવી દિલ્હી- સમગ્ર દેશમાં એકસાથે ચૂંટણી યોજવાની માગણીએ ફરી એકવાર જોર પકડ્યું છે. ભાજપના રાષ્ટ્રીય અધ્યક્ષ અમિત શાહે આ મુદ્દે વિધિ આયોગને પત્ર લખતા ફરી એકવાર આ મુદ્દો ગરમાયો છે. હવે આ મુદ્દે મુખ્ય ચૂંટણી કમિશનર ઓ.પી. રાવતની ટિપ્પણી પણ સામે આવી છે. ઓ.પી. રાવતે જણાવ્યું છે કે, વર્તમાન પરિસ્થિતિમાં સમગ્ર દેશમાં એક સાથે ચૂંટણી શક્ય નથી. મુખ્ય ચૂંટણી કમિશનરે જણાવ્યું હતું કે, જો ચૂંટણી તબક્કાવાર કરવામાં આવે તો અનેક રાજ્યોની ચૂંટણી આગામી લોકસભાની ચૂંટણી સાથે કરાવવી શક્ય છે. વધુમાં તેમણે જણાવ્યું કે, જો કાયદામાં સંશોધન કરવામાં આવે અને મશીનો પુરતા પ્રમાણમાં હોય તેમજ સુરક્ષા કર્મચારીઓ જરુરિયાત મુજબ મળી રહે તો ‘વન નેશન-વન ઈલેક્શન’ અમલમાં મુકી શકાય.